sá prāṇastā́ retaḥsícorvélayópadadhāti pr̥ṣṭáyo vaí retaḥsícau mádhyamu pr̥ṣṭáyo madhyatá evā̀sminnetátprāṇáṃ dadhāti sarváta úpadadhāti sarváta evā̀sminnetátprāṇáṃ dadhātyátho eváṃ haiṣá gudáḥ prāṇáḥ samantaṃ nā́bhim páryakno nū́cīśca tiraścīścópadadhāti tásmādimè 'nváñcaśca tiryáñcaścātmánprāṇāḥ sáṃspr̥ṣṭā úpadadhāti prāṇā́nevaìtatsáṃtanoti sáṃdadhāti tásmādimé prāṇāḥ sáṃtatāḥ sáṃhitāḥ